AKMENĖS RAJONO SAVIVALDYBĖS MERAS POTVARKIS
DĖL ŽEMĖS SKLYPO NAUDOJIMO BŪDO KEITIMO VENTOS MIESTE, AKMENĖS RAJONO SAVIVALDYBĖJE
2024 m. gruodžio d. Nr. M-
Naujoji Akmenė

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Lietuvos Respublikos teritorijų planavimo įstatymo 20 straipsnio 1 dalimi, 2 dalies 2 punktu, Lietuvos Respublikos žemės įstatymo 23 straipsnio 2 dalimi, Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo, patvirtinto Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“, 10 ir 15 punktais, Akmenės rajono savivaldybės teritorijos bendrojo plano keitimu, patvirtintu Akmenės rajono savivaldybės tarybos 2021 m. birželio 28 d. sprendimu Nr. T-145 „Dėl Akmenės rajono savivaldybės teritorijos bendrojo plano keitimo patvirtinimo“, Ventos miesto teritorijos bendrojo plano koregavimu, patvirtintu Akmenės rajono savivaldybės tarybos 2024 m. rugpjūčio 26 d. sprendimu Nr. T-233 „Dėl Ventos miesto teritorijos bendrojo plano koregavimo patvirtinimo“, atsižvelgdamas į UAB „Akmenės vandenys“ prašymą:

1. Keičiu kitos paskirties žemės sklypo (kadastro Nr. 3225/0001:137), esančio Statybininkų g. 8A, Ventos m., Akmenės r. sav. (toliau – žemės sklypas), naudojimo būdą – iš komercinės paskirties objektų teritorijos į – susisiekimo ir inžinerinių tinklų koridorių teritorijos.

2. Įpareigoju žemės sklypo naudotoją Nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos nekilnojamojo turto kadastro nuostatų patvirtinimo“, nustatyta tvarka pasirengti naujus žemės sklypo kadastro duomenis ir kreiptis į valstybės įmonę Registrų centrą dėl 1 punkte nurodyto žemės sklypo naudojimo būdo pakeitimo įregistravimo.

3. Nurodau, kad pakeitus pagrindinį žemės naudojimo būdą, žemės sklype, nurodytame šio potvarkio 1 punkte, esantys bendro naudojimo ir valstybei nuosavybės teise priklausantys melioracijos statiniai, nurodyti Lietuvos Respublikos melioracijos įstatymo 3 straipsnio 2 dalyje, nebus naikinami. Projektuojant melioruotoje žemėje statinius ar įrenginius, žemės sklype esantys bendro naudojimo ir valstybei nuosavybės teise priklausantys melioracijos statiniai turi būti pertvarkomi ar perkeliami pagal suderintą melioracijos statinių rekonstravimo projektą užsakovo lėšomis, vadovaujantis Techninių sąlygų statiniams melioruotoje žemėje projektuoti išdavimo taisyklėmis, patvirtintomis Lietuvos Respublikos žemės ūkio ministro 2015 m. rugsėjo 9 d. įsakymu Nr. 3D-673 ,,Dėl techninių sąlygų statiniams melioruotoje žemėje projektuoti išdavimo“, saugant valstybės ir gretimų melioruotos žemės sklypų naudotojų interesus.

Šis potvarkis gali būti skundžiamas Lietuvos administracinių ginčų komisijai arba Regionų apygardos administracinio teismo Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras	Vitalijus Mitrofanovas